Christoph Möhrlen
Dr Christoph Möhrlen (* 20. Januar 1800 in Baiersbronn (Württemberg); † 28. Februar 1871 in Daillens (Kanton Waadt); Psöidonüm: Christoph Irenius) ische dütsche Pfarer, Léhrer und Schriftsteller gsi, wo id Schwiiz usgwanderet isch. Er hed bsungers Chinder- u Jùgendbüecher gschribe.

Läbe 
Dr Möhrlen isch Léhrer am Léhrerseminaar z Schiers im Bündnerland, ar Armenaaschdalt Calame z Le Locle und ar „Griechenaaschdalt“ z Böigge gsi, wo ane 1827 uf Iniziatiive vom Christian Friedrich Spittler gründed worden isch, zum Bueben us Griecheland, wo us dürkischer Sklaveréi fréigchoufd woorde sii, chrischdlech uuszbilde“.

Schbéter isch er Pfarrer z Payerne worde, won er e Buebenerziehigsaaschdalt gründed u o gléited hed, u zledscht hed er as Pfarrer z Daillens im Kantòon Waat gschaffed, won er em 28. Februar 1871 o gschdoorben isch.

Näb éinige pédagògische Teggschden u Übersedzige hed er 1839 unger em Psöidonüm Christoph Irenius ds outobiográfische Buech Eine wahrhafte Geschichte veröffendlechd, won er drinne ds Dorf won er ufd Wält choo isch, „Baierquell“ aschdatt mid em würkleche Name Baiersbronn nennt.

Dr Möhrlen isch mid em Röösli Fridenouer verhüraated gsii u hed achd Chinder ghaa, unger anderem d Erenstine, di schbéteri Frou vom Schriftsteller Otto Sutermeister.

Dr Uränkel Hans Martin Sutermeister het dr Familiename „Moehrlen“ als Pseudonym gnoo für s autobiografische Wärch Zwischen zwei Welten.

Wärch 
 Christliches Bilderbüchlein für Kinder, 1835
 Erzählungen für Kinder, 1837
 Christoph Irenius. Eine wahrhafte Geschichte, 1839
 Reise ins Berner Oberland, 1839
 Erzählungen und Lieder für die Jugend, 1842
 Geschichte der Waldenser. Von ihrem Ursprunge an bis auf unsere Zeit, 1844
 Lydia et la jeune grecque, 1858
 Der Blutzeuge Johann Philpot, o. J.

 Sekundärliteratuur 
 Erinnerung an Frau Professor Ernestine Sutermeister-Moehrlen: Geboren den 18. Oktober 1832 / Gestorben den 18. Juli 1900. 1900.
 Marie Dedie-Moehrlen: Une belle vie: la vie de mon grand-père, le pasteur Christophe Moehrlen, 1800-1871. Nöieburg: Impr. P. Attinger S.A., 1936. 199 Siitene.
 Olivier Dedie (Ruusgäber): Le dernier journal du pasteur Christophe Moehrlen.'' (Umfasst d Jaar 1866 bis 1869.) Rolle: Société d'histoire de la Côte, 1987. 32 Siitene.

Linggs

Kwälle 

Literatur uf Dütsch
Literatur (19. Joorhundert)
Autor
Autobiograf
Protestantische Theolog
Pfarrer (reformiert)
Lehrer
Dütsche
Maa